## Lukas 10, 25.37: Lignelsen om den barmhjertige samaritaner

**[v25](javascript:%20ShowBibleChapterNotes('note23');)**  Da rejste en lovkyndig sig og ville sætte Jesus på prøve og spurgte ham: »Mester, hvad skal jeg gøre for at arve evigt liv?« **[v26](javascript:%20ShowBibleChapterNotes('note24');)**  Han sagde til ham: »Hvad står der i loven? Hvad læser du dér?« **[v27](javascript:%20ShowBibleChapterNotes('note25');)**  Manden svarede: »Du skal elske Herren din Gud af hele dit hjerte og af hele din sjæl og af hele din styrke og af hele dit sind, og din næste som dig selv.« **[v28](javascript:%20ShowBibleChapterNotes('note26');)**  Jesus sagde: »Du har svaret rigtigt. Gør det, så skal du leve.« **v29**  Men han ville retfærdiggøre sig selv og spurgte Jesus: »Hvem er så min næste?« **v30**  Jesus svarede og sagde: »En mand var på vej fra Jerusalem ned til Jeriko og faldt i hænderne på røvere. De trak tøjet af ham og slog ham, så gik de og lod ham ligge halvdød. **v31**  Tilfældigvis kom en præst den samme vej; han så manden, men gik forbi. **v32**  Det samme gjorde en levit, der kom til stedet; også han så ham og gik forbi. **v33**  Men en samaritaner, som var på rejse, kom hen til ham, og han fik medynk med ham, da han så ham. **v34**  Han gik hen og hældte olie og vin i hans sår og forbandt dem, løftede ham op på sit ridedyr og bragte ham til et herberg og sørgede for ham. **v35**  Næste dag tog han to denarer frem, gav værten dem og sagde: Sørg for ham, og hvad mere du lægger ud, vil jeg betale dig, når jeg kommer tilbage. **v36**  Hvem af disse tre synes du var en næste for ham, der faldt i røvernes hænder?« **v37**  Den lovkyndige svarede: »Han, som viste ham barmhjertighed.« Og Jesus sagde: »Gå du hen og gør ligeså!«

## Matt 5,21-22 og 43-48: Om vrede

**[v21](javascript:%20ShowBibleChapterNotes('note21');)**  I har hørt, at der er sagt til de gamle: ›Du må ikke begå drab,‹ og: ›Den, der begår drab, skal kendes skyldig af domstolen.‹ **[v22](javascript:%20ShowBibleChapterNotes('note22');)**  Men jeg siger jer: Enhver, som bliver vred på sin broder, skal kendes skyldig af domstolen; den, der siger: Raka! til sin broder, skal kendes skyldig af Det store Råd; den, der siger: Tåbe! skal dømmes til Helvedes ild

# Om fjendekærlighed

**[v43](javascript:%20ShowBibleChapterNotes('note43');)**  I har hørt, at der er sagt: ›Du skal elske din næste og hade din fjende.‹ **[v44](javascript:%20ShowBibleChapterNotes('note44');)**  Men jeg siger jer: Elsk jeres fjender og bed for dem, der forfølger jer, **[v45](javascript:%20ShowBibleChapterNotes('note45');)**  for at I må være jeres himmelske faders børn; for han lader sin sol stå op over onde og gode og lader det regne over retfærdige og uretfærdige. **[v46](javascript:%20ShowBibleChapterNotes('note46');)**  Hvis I kun elsker dem, der elsker jer, hvad løn kan I så vente? Det gør tolderne også. **[v47](javascript:%20ShowBibleChapterNotes('note47');)**  Og hvis I kun hilser på jeres brødre, hvad særligt gør I så? Det gør hedningerne også. **[v48](javascript:%20ShowBibleChapterNotes('note48');)**  Så vær da fuldkomne, som jeres himmelske fader er fuldkommen!

## Matt 25,31-46: Verdensdommen

[**v31**](javascript:%20ShowBibleChapterNotes('note31');)  Når Menneskesønnen kommer i sin herlighed og alle englene med ham, da skal han tage sæde på sin herligheds trone. [**v32**](javascript:%20ShowBibleChapterNotes('note32');)  Og alle folkeslagene skal samles foran ham, og han skal skille dem, som en hyrde skiller fårene fra bukkene; **v33**  fårene skal han stille ved sin højre side og bukkene ved sin venstre. **v34**  Da skal kongen sige til dem ved sin højre side: Kom, I som er min faders velsignede, og tag det rige i arv, som er bestemt for jer, siden verden blev grundlagt. [**v35**](javascript:%20ShowBibleChapterNotes('note33');)  For jeg var sulten, og I gav mig noget at spise, jeg var tørstig, og I gav mig noget at drikke, jeg var fremmed, og I tog imod mig, [**v36**](javascript:%20ShowBibleChapterNotes('note34');)  jeg var nøgen, og I gav mig tøj, jeg var syg, og I tog jer af mig, jeg var i fængsel, og I besøgte mig. **v37**  Da skal de retfærdige sige: Herre, hvornår så vi dig sulten og gav dig noget at spise, eller tørstig og gav dig noget at drikke? **v38**  Hvornår så vi dig som en fremmed og tog imod dig eller så dig nøgen og gav dig tøj? **v39**  Hvornår så vi dig syg eller i fængsel og besøgte dig? **[v40](javascript:%20ShowBibleChapterNotes('note35');)**  Og kongen vil svare dem: Sandelig siger jeg jer: Alt, hvad I har gjort mod en af disse mine mindste brødre, det har I gjort mod mig. **[v41](javascript:%20ShowBibleChapterNotes('note36');)**  Da skal han også sige til dem ved sin venstre side: Gå bort fra mig, I forbandede, til den evige ild, som er bestemt for Djævelen og hans engle. **[v42](javascript:%20ShowBibleChapterNotes('note37');)**  For jeg var sulten, og I gav mig ikke noget at spise, jeg var tørstig, og I gav mig ikke noget at drikke, **v43**  jeg var fremmed, og I tog ikke imod mig, jeg var nøgen, og I gav mig ikke tøj, jeg var syg og i fængsel, og I så ikke til mig. **v44** Da skal også de sige til ham: Herre, hvornår så vi dig sulten eller tørstig eller fremmed eller nøgen eller syg eller i fængsel, uden at vi hjalp dig? **v45**  Da skal han svare dem: Sandelig siger jeg jer: Alt, hvad I ikke har gjort mod en af disse mindste, det har I heller ikke gjort mod mig! [**v46**](javascript:%20ShowBibleChapterNotes('note38');)  Og de skal gå bort til evig straf, men de retfærdige til evigt liv.«

## Paulus 1.Kor 6,9-11

**v9** Ved I ikke, at uretfærdige ikke skal arve Guds rige? Far ikke vild! Hverken utugtige eller afgudsdyrkere eller ægteskabsbrydere eller mænd, der ligger i med mænd, **v10** eller tyve eller griske mennesker, ingen drukkenbolte, ingen spottere, ingen røvere skal arve Guds rige. **v11** Sådan var nogle af jer engang, men I blev vasket rene, I blev helliget, I blev gjort retfærdige ved Herren Jesu Kristi navn og ved vor Guds ånd.